Gámar ( e. containers ) eru sífellt meira notaðir við að þróa og dreifa hugbúnaði . Ekki að ástæðulausu þar sem því getur fylgt mikil hagræðing , allt að tíföldun í uppfærsluhraða og 50% minni rekstrartruflanir . Ef þú vilt læra um Docker , Kubernetes og gáma , er þetta frábært tækifæri til að læra af sérfræðingum frá Docker sem heimsækja okkur 6. september . Aðal fyrirlesari dagsins er Patrick van der Bleek , lausnaarkitekt frá Docker . Reynslubolti sem kynnt hefur Docker um allan heim . Viðburðurinn er haldinn í samstarfi við RB . Frítt er á viðburðinn en takmarkaður sætafjöldi þannig að ekki bíða með að skrá þig . Viðburðurinn fer fram í Silfurbergi í Hörpunni .